
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr.83/1998 privind impunerea unor venituri realizate din România de persoane fizice nerezidente, cu care comisia noastră a fost sesizată în fond cu adresa Biroului Permanent nr.232 din 2 septembrie 1998.

	PREŞEDINTE,

Prof. dr. Florin Georgescu

RAPORT

asupra proiectului de Lege pentru aprobarea Ordonanţei Guvernului nr.83/1998 privind impunerea unor venituri realizate din România de persoane fizice nerezidente
Cu adresa nr.232 din 2 septembrie 1998, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei Guvernului nr.83/1998 privind impunerea unor venituri realizate din România de persoane fizice nerezidente.
La întocmirea raportului s-a avut în vedere avizul Comisiei pentru industrii şi servicii, Comisiei juridice, de disciplină şi imunităţi, precum şi avizul Consiliului Legislativ.

La lucrările comisiei au participat 24 deputaţi, din totalul de 25 membri ai comisiei.

Prezentul proiect de ordonanţă are ca obiect de reglementare modificarea şi completarea Ordonanţei Guvernului nr.47/1997 privind impunerea unor venituri realizate din România de persoanele fizice şi juridice nerezidente.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului Finanţelor Publice, care au susţinut forma rezultată din prezentul raport.

Potrivit prevederilor constituţionale, proiectul de lege face parte din categoria legilor ordinare.

In urma examinării proiectului de Lege pentru aprobarea Ordonanţei Guvernului nr.83/1998 privind impunerea unor venituri realizate din România de persoane fizice nerezidente, în şedinţa din 3 februarie 2004, comisia a hotărât, cu unanimitate de voturi, respingerea întrucât acesta a rămas fără obiect de reglementare. Ordonanţa Guvernului nr.83/1998 a fost abrogată prin Legea nr.571/2003 privind Codul Fiscal, art.298, pct.20.
	PREŞEDINTE,

Prof. dr. Florin Georgescu
	SECRETAR,

Dr. Daniel Ionescu


          Consilieri parlamentari:

          Onete Alexandru

          Bărdiţă Mariana

